ಕಂಪನಿಯ ಲಿಖಿತ ಕಟ್ಟಳೆಗಳೆಂದರೆ ಕಂಪನಿಯ ಆಂತರಿಕ ಆಡಳಿತವನ್ನು ನಿಯಂತ್ರಿಸಲು ರೂಪಿಸಲಾದ ನಿಯಮಾವಳಿಗಳಾಗಿವೆ. ಇದು ಜ್ಞಾಪನ ಪತ್ರದ ಉಪ ವಿಧಿಗಳನ್ನು ಒಳಗೊಂಡಿರುವ ಒಂದು ದಾಖಲೆ. ಇದು ಜ್ಞಾಪನ ಪತ್ರದ ವಿಧಿ ವಿಧಾನಗಳನ್ನು ಮೀರುವಂತಿಲ್ಲ. ಸಾರ್ವಜನಿಕ ಕಂಪನಿಯು ಕಂಪನಿಗಳ ಕಾಯದೆಯ ಅನೂಸೂಚಿ ಪಟ್ಟಿ 'ಎ' ಯನ್ನು ಅಳವಡಿಸಿಕೊಳ್ಳಬಹುದು. ಅನೂಸೂಚಿ ಪಟ್ಟಿ 'ಎ' ಕಂಪನಿಯ ಆಂತರಿಕ ಆಡಳಿತವನ್ನು ನಿಯಂತ್ರಿಸುವ ನಿಯಮಾವಳಿಗಳನ್ನು ಒಳಗೊಂಡಿರುತ್ತದೆ. ಕಂಪನಿಯ ಪಟ್ಟಿ 'ಎ' ಯನ್ನು ಅಳವಡಿಸಿಕೊಂಡರೆ ಪ್ರತ್ಯೇಕ ನಿಯಮಾವಳಿಗಳನ್ನು ತಯಾರಿಸುವ ಅವಶ್ಯಕತೆ ಇರುವುದಿಲ್ಲ. ಯಾವ ಕಂಪನಿಗಳು ಪಟ್ಟಿ 'ಎ' ಯನ್ನು ಆಳವಡಿಸಿಕೊಳ್ಳುವುದಿಲ್ಲ. ಅವು ನಿಯಮಾವಳಿಗಳ ಪಟ್ಟಿಯನ್ನು ತಯಾರಿಸಿ ಜ್ಞಾಪನ ಪತ್ರಕ್ಕೆ ಸಹಿ ಹಾಕಿದ ಎಲ್ಲಾ ಸದಸ್ಯರು ನಿಯಮಾವಳಿಗಳ ಪತ್ರಕ್ಕೆ ಸಹಿ ಮಾಡಿ ಅಗತ್ಯವಾದ ಚೀಟಿ ಹಚ್ಚಿ ನೋಂದಣಾಧಿಕಾರಿಗಳಿಗೆ ಕಳುಹಿಸಿಕೊಡಬೇಕು.
3) ನಿಯೋಜಿತ ನಿರ್ದೇಶಕ ಸಮ್ಮತಿ ಪತ್ರ

ಜ್ಞಾಪನ ಪತ್ರ ಹಾಗು ಲಿಖಿತ ಕಟ್ಟಳೆಗಳ ಪತ್ರಗಳನ್ನು ಹೊರತು ಪಡಿಸಿ, ನಿಯೋಜಿತ ನಿರ್ದೇಶಕರ ಬರಹದ ಮೂಲಕ ಒಪ್ಪಿಗೆ ಪತ್ರವನ್ನೂ ಪಡೆದುಕೊಳ್ಳಬೇಕು. ಅವರು ನಿರ್ದೇಶಕರಾಗಿ ಕಾರ್ಯ ನಿರ್ವಹಿಸಲು ಒಪ್ಪಿಕೊಂಡು ಅರ್ಹತಾ ಶೇರುಗಳನ್ನು ನಿಯಮಾವಳಿಗಳಲ್ಲಿ ಸೂಚಿಸಿರುವಂತೆ ಖರೀದಿಸಲು ಒಪ್ಪಿಕೊಂಡಿರುವುದು ಕಡ್ಡಾಯವಾಗಿರುತ್ತದೆ. ಅರ್ಹತಾ ಶೇರುಗಳೆಂದರೆ ಕಂಪನಿಯಲ್ಲಿ ನಿಯೋಜಿತ ನಿರ್ದೇಶಕರು ಕಡ್ಡಾಯವಾಗಿ ಒಂದಿಷ್ಟು ಶೇರುಗಳನ್ನು ಖರೀದಿಸಲು ಮಾಡಿದ ವಾಗ್ದಾನ, ನಿಯೋಜಿತ ನಿರ್ದೇಶಕರು ವಾಗ್ದಾನ ಮಾಡಿದ ಶೇರುಗಳ ಮೊತ್ತವನ್ನು ಕಂಪನಿಯು ವ್ಯವಹಾರ ಆರಂಭಿಸುವ ಮೊದಲೇ ಭರಿಸಬೇಕು. ನಿಯೋಜಿತ ಕಂಪನಿಯಲ್ಲಿ ನಿರ್ದೇಶಕರು ಆಸಕ್ತಿ ಹೊಂದಿದ್ದಾರೆ ಎನ್ನುವ ಅಂಶವನ್ನು ಖಚಿತ ಪಡಿಸಿಕೊಳ್ಳುವುದು ಈ ಕಲಮಿನ ಉದ್ದೇದಶವಾಗಿದೆ.

4) ಒಪ್ಪಂದಗಳು

ನಿರ್ವಾಹಕ ನಿರ್ದೇಶಕರು ಅಥವಾ ಪೂರ್ಣಾವಧಿ ನಿರ್ದೇಶಕರು ಅಥವಾ ಪ್ರಬಂಧಕರನ್ನು ಆಯ್ಕೆ ಮಾಡಿದ್ದರೆ ಇನ್ನೊಂದು ಕರಾರು ಪತ್ರವನ್ನು ತಯಾರಿಸಬೇಕಾಗುತ್ತದೆ. ಈ ಒಪ್ಪಂದ ಪತ್ರವಮನ್ನು ಕಂಪನಿಯ ನೋಂದಣಿ ವೇಳೆಯಲ್ಲಿ ನೋಂದಣಿ ಅಧಿಕಾರಿಗೆ ನೀಡಬೇಕಾಗುತ್ತದೆ.

5) ಶಾಸನಬದ್ದ ಘೋಷಣೆ

ಕಾನೂನಿನ್ವಯ ಕೈಗೊಳ್ಳಬೇಕಾದ ಎಲ್ಲ ವಿಧಾನಗಳನ್ನು ಅನುಸರಿಸಲಾಗಿದೆ ಎಂದು ಸಂಸ್ಥೆಯು ಒಂದು ಶಾಸನ ಬದ್ದ ಘೋಷಣೆ ಮಾಡಬೇಕಾಗುತ್ತದೆ. ಈ ಘೋಷಣೆ ಪತ್ರಕ್ಕೆ ಉಚ್ಚ ನ್ಯಾಯಾಲಯದ ವಕೀಲ ಅಥವಾ ಸರ್ವೋಚ್ಛ ನ್ಯಾಯಾಲಯದ ವಕೀಲ, ಅಥವಾ ಲೆಕ್ಕ ಪರಿಶೋಧಕ ಅಥವಾ ಕಂಪನಿಯ ಕಾರ್ಯದರ್ಶಿಗಳು ಸಹಿ ಹಾಕಬೇಕು.

6) ಶುಲ್ಕ ಸಂದಾಯ

ಮೇಲೆ ತಿಳಿಸಿದ ಎಲ್ಲಾ ದಸ್ತಾವೇಜುಗಳೊಂದಿಗೆ ನಿರ್ದಿಷ್ಟ ಪಡಿಸಿದ ನೋಂದಣಿ ಶುಲ್ಕವನ್ನು ಭರಿಸಬೇಕು. ನೋಂದಣಿ ಶುಲ್ಕವು ಅಧಿಕೃತ ಬಂಡವಾಳದ ಮೇಲೆ ಅವಲಂಬಿತವಾಗಿರುತ್ತದೆ.

ನೋಂದಣಿ ಹಂತ

ಪ್ರವರ್ತನೆಯ ಹಂತ ಮುಕ್ತಾಯವಾದ ನಂತರ ಪ್ರವರ್ತಕರು ಕಂಪನಿಯ ನೋಂದಣಿಗೆ ಅರ್ಜಿಯನ್ನು ತಯಾರಿಸುತ್ತಾರೆ. ಪ್ರವರ್ತಕರು ಕಂಪಣಿಯನ್ನು ಅಸ್ತಿತ್ವಕ್ಕೆ ತರಲು ಅದು ಯಾವ ರಾಜ್ಯದಲ್ಲಿ ತನ್ನ ಪ್ರಧಾನ ಕಛೇರಿಯನ್ನು ಹೊಂದಿದೆಯೋ ಆ ರಾಜ್ಯದ ನೋಂದಣಾಧಿಕಾರಿಗಳಲ್ಲಿ ನೋಂದಣಿ ಮಾಡಿಸಬೇಕು. ಕಂಪನಿಯನ್ನು ನೋಂದಾಯಿಸಲು ಅರ್ಜಿಯೊಂದಿಗೆ ಈ ಕೆಳಗಿನ ದಸ್ತಾವೇಜುಗಳನ್ನು ಕಳುಹಿಸಿಕೊಡಬೇಕು.ಸಂಸ್ಥೆಯ ಜ್ಞಾಪನ ಪತ್ರ, ಇದಕ್ಕೆ ಅವಶ್ಯವಿರುವ ಅಂಚೆಚೀಟಿಯನ್ನು ಅಂಟಿಸಬೇಕು. ಸಾರ್ವಜನಿಕ ಕಂಪನಿಯಾಗಿದ್ದರೆ ಕನಿಷ್ಠ ೭ ಸದಸ್ಯರಿಂದ ಸಹಿಯಾಗಬೇಕು. ಖಾಸಗಿ ಕಂಪನಿಯಾಗಿದ್ದರೆ ಕನಿಷ್ಠ ಎರಡು ಸದಸ್ಯರಿಂದ ಸಹಿಯಾಗಬೇಕು. ಸದಸ್ಯರು ಅವರ ಪೂರ್ಣ ವಿಳಾಸ, ವೃತ್ತಿ ಮತ್ತು ಖರೀದಿಸಿದ ಶೇರುಗಳ ಸಂಖ್ಯೆಯನ್ನು ನಮೂದಿಸಬೇಕು. ಸಂಸ್ಥೆಯ ಲಿಖಿತ ಕಟ್ಟಳೆಗಳು, ಇವುಗಳಿಗೂ ಸಹ ಅಗತ್ಯವಿರುವ ಅಂಚೆ ಚೀಟಿಗಳನ್ನು ಅಂಟಿಸಬೇಕು ಮತ್ತು ಜ್ಞಾಪಕ ಪತ್ರದಂತೆ ಸಹಿ ಮಾಡಿರಬೇಕು. ನಿರ್ದೇಶಕರಾಗಿ ಕಾರ್ಯ ನಿರ್ವಹಿಸಲು ಒಪ್ಪಿಗೆ ಬಗ್ಗೆ ನಿರ್ದೇಶಕರ ಸಮ್ಮತಿ ಪತ್ರ ಹಾಗೂ ಅವರ ಅರ್ಹತಾ ಶೇರುಗಳನ್ನು ಖರೀದಿಸುವ ಬಗ್ಗೆ ವಾಗ್ದಾನ ಪತ್ರ. ಪೂರ್ಣಾವಧಿ ನಿರ್ದೇಶಕರಾಗಿ ಕಾರ್ಯ ನಿರ್ವಹಿಸಲು ಒಪ್ಪಿಗೆ ನೀಡಿಧ ವ್ಯಕ್ತಿಗಳ ಪಟ್ಟಿ. ನೋಂದಣಿ ಅಧಿಕಾರಿಯಿಂದ ಪಡೆದ ಕಂಪನಿಯ ಹೆಸರಿನ ಒಂದು ಪ್ರತಿ. ನೋಂದಣಿ ಶುಲ್ಕ ಸಂದಾಯ ಮಾಡಿದ ಬಗ್ಗೆ ಖಚಿತ ಪುರಾವೆ.

ಕಂಪನಿಯ ನೋಂದಣಿಗೆ ಸಂಬಂಧಿಸಿದ ಎಲ್ಲಾ ದಸ್ತಾವೇಜುಗಳು ಕ್ರಮಬದ್ಧವಾಗಿ, ಶಾಸನಬದ್ಧವಾಗಿವೆ ಎಂಬುದನ್ನು ನೋಂದಣಾಧಿಕಾರಿಗಳು ಖಚೆತಪಡಿಸಿಕೊಳ್ಳುತ್ತಾರೆ. ಆದರೆ ನೋಂದಣಾಧಿಕಾರಿಗಳು ಕಂಪನಿಯ ಬಗ್ಗೆ ವಿವರವಾದ ಶೋಧನೆ ಮಾಡುವ ಅವಶ್ಯಕತೆ ಇರುವುದಿಲ್ಲ. ನೋಂದಣಾಧಿಕಾರಿಗಳು ದಸ್ತಾವೇಜುಗಳ ಬಗ್ಗೆ ತೃಪ್ತಿ ಎನಿಸಿದರೆ ಆ ಕಂಪನಿಯ ಹೆಸರನ್ನು ನೋಂದಣಿ ಪುಸ್ತಕದಲ್ಲಿ ದಾಖಲು ಮಾಡಿ ಸಂಯೋಜನಾ ಪತ್ರವನ್ನು ಕೊಡುವರು. ಈ ಪತ್ರ ಪಡೆದ ನಂತರ ಕಂಪನಿಯು ಜನ್ಮ ತಾಳುತ್ತದೆ. ಇದು ಒಂದು ಕಂಪನಿಗೆ ನೀಡುವ ಜನನ ಪ್ರಮಾಣ ಪತ್ರ ಎಂದು ಹೇಳಬಹುದು.

ನೋಂದಣಿ ಪತ್ರದಲ್ಲಿ ನಮೂದಿಸಿದ ದಿನಾಂಕದಿಂದ ಕಂಪನಿಯು ಒಂದು ಶಾಸನ ಬದ್ಧ ನಿರಂತರ ಅಸ್ತಿತ್ವದಲ್ಲಿರುವ ಸಂಸ್ಥೆಯಾಗುತ್ತದೆ.ಅಲ್ಲಿಂದ ಕಂಪನಿಯು ತನ್ನ ಹೆಸರಿನಲ್ಲಿ ಕರಾರುಗಳನ್ನು ಮಾಡುವುದು ನಂತರದಲ್ಲಿ ಯಾವುದೇ ಲೋಪ ದೋಷಗಳು ಕಂಡು ಬಂದಲ್ಲಿ ಕಂಪನಿಯ ಅಸ್ತಿತ್ವಕ್ಕೆ ಯಾವುದೇ ಧಕ್ಕೆ ಉಂಟಾಗುವುದಿಲ್ಲ. ಆದರಿಂದ ನೋಂದಣಿಯ ಪತ್ರವು ಕಂಪನಿಯ ಅಸ್ತಿತ್ವಕ್ಕೆ ಒಂದು ಖಚಿತ ಪುರಾವೆಯಾಗಿದೆ. ಕಂಪನಿಯು ದುರುದ್ದೇಶದಿಂದ ನೋಂದಣಿಯಾಗಿದ್ದರೂ ಅದರ ಜನನವನ್ನು ಪ್ರಶ್ನಿಸುವಂತಿಲ್ಲ. ಇದಕ್ಕೆ ಒಂದೇ ಪರಿಹಾರ ಕಂಪನಿಯ ವಿಸರ್ಜನೆ.
ಕಂಪನಿಯ ನೋಂದಣಿ ಪ್ರಮಾಣ ಪತ್ರ ಪಡೆದ ನಂತರ ಖಾಸಗಿ ಕಂಪನಿಯು ಅದರ ವ್ಯವಹಾರವನ್ನು ಪ್ರಾರಂಭಿಸಬಹುದು, ಖಾಸಗಿ ಕಂಪನಿಗೆ ಬೇಕಾದ ಬಂಡವಾಳವನ್ನು ಗೆಳೆಯರು ಮತ್ತು ಸಂಬಂಧಿಕರಿಂದ ಅಥವಾ ಖಾಸಗಿ ಹಣಕಾಸಿನ ವ್ಯವಸ್ಥೆಯನ್ನು ಮಾಡಿಕೊಂಡು ವ್ಯವಹಾರವನ್ನು ಪ್ರಾರಂಭಿಸಬಹುದು. ಆದರೆ ಸಾರ್ವಜನಿಕ ಕಂಪನಿಯು ಮತ್ತೆರಡು ಹಂತಗಳನ್ನು ಪೂರೈಸಬೇಕಾಗುತ್ತದೆ.

ರಫ್ತು ವ್ಯಾಪಾರದಲ್ಲಿ ವೃತ್ತಿ ಅವಕಾಶಗಳ
ವಾಯು ಸಾರಿಗೆ ವೃತ್ತಿ ಅವಕಾಶಗಳು
ಅಧಿಕಾರಿಗಳು
ಗುಮಾಸ್ತರುಗಳು